
AI-genereret indhold kan være ukorrekt.]
Referat af bestyrelsesmøde i UngFavrskov

Tid: tirsdag d. 16.juni 2026 kl. 16.00 (17.00) -20.30
Sted: Kaløvig Badehotel; Åstrup Strandvej 68 D, 8541 Skødstrup

Deltagere: 
Marianne Tind (Natteravnene Hadsten-Hinnerup), Bjarne Roursgaard (Favrskov Musikskole), Janne Adby (forældrerepræsentant, ungdomsskole), Ganna Lindhard (repræsentant fra byrådet), Mads Haugaard (forældrerepræsentant, fritidsklub), Jes Jessen (forældrerepræsentant, ungdomsskole), Henrik Auken (medarbejderrepræsentant, klub), Martin Busborg (medarbejderrepræsentant, ungdomsskole), Tine Vallø (Afdelingsleder og referent i bestyrelsen) og Pernille Refstrup Lauridsen (Leder af UngFavrskov)
Desuden deltog klublederne Peer og Erik fra kl. 18.00-19.45
Afbud: ungerepræsentanter (netop hjemvendt fra Folkemøde)

Dagsorden:
1. Kort rundvisning på sejlcentret og mulighed for en sejltur samt at hilse på de unge, der deltager i Erasmus+ projektet
Ref.: en rundvisning samt fortælling omkring Sejlcenteret, efterfulgt af en kort sejltur. 
2. Godkendelse af dagsorden
Ref.: Dagsordenen blev godkendt uden bemærkninger.

3. Nyt fra ledelsen v/Pernille 
Formål: Pernille giver en kort status på verserende emner
Ref.: 
· Pernille deltog i BSU d. 4. juni, hvor der blev orienteret om, hvordan UngFavrskov har valgt at løse opgaven med afdækning af tværgående ungeråd. Ungenetværket er dynamisk og de indledende møder har været besøgt af 10-15 unge, der har lanceret en IG-side som formidler proces, interviews og eksempler på handlinger
· Seks unge samt to medarbejdere deltog i Folkemødet, med fokus på demokrati og unges inddragelse. Turen levede op til formålet og resultatet kan ses på Ungenetværkets IG-side. 
· UngFavrskov har lavet video til §17.4 udvalget, med fokus på ”Det gode ungeliv” samt ”Skolefravær”. Dele af videoen, hvor unges stemmer og perspektiver præsenteres, skal vises til Børne- og Skoleudvalget denne aften. 
· Thorsøklubben flyttede tidligere fra pavillonen til et lokale på skolen, hvilket desværre ikke har vist sig helt optimalt. Nu har vi, med hjælp fra skoleledelsen, fået et selvstændigt hus, beliggende i selvstændige lokaler på skolens matrikel. Flytningen forventes gennemført i uge 27, så de er klar efter sommerferien. Vi håber på at kunne finde lidt økonomi, til at indrette huset optimalt til børn og unge.
· JML-status på 2026/27, Mere end 40 unge har allerede søgt om optagelse. Der arbejdes med at findes mentorer, hvilket samtidig er en mulighed for udvidelse af timer for klubmedarbejderne i formiddagstimerne. 
· Ungdomsskole-app: Det er kun den ene udbyder af de tre mulige, der har lanceret en app. Erfaringer fra ungdomsskoler med denne udbyder viser at mange ikke anvender app-muligheden, og Pernille er fortsat undersøgende på hvordan den fungerer.
· Skoleområdet og herunder UngFavrskov har højt sygefravær, og derfor er der igangsat en dialogrunde i alle personalegrupper, hvor ny TR og Pernille deltager. 
· Jess, Ganna og Pernille deltog i Dialogmøde d. 14. april omkring skolefravær og tidlig indsats. Der var fokus på unge, der oplever manglende tilknytning til fællesskaber og drøftelser om betydningen af stærke relationer og skoletilhørsforhold samt udvikling af samarbejdet mellem skole og fritidsområde. Der var gode snakke og ideer på tværs af bordene, og ikke mindst mange fællesnævnere fra samtalerne. De unge føler sig ”glemt” og ude af fællesskabet. Resultaterne fra drøftelserne blev givet videre til §17.stk.4 udvalget. 

4. Data om skoletilhørsforhold samt udspecificering af ungdomsskolernes lovpligtige tilbud

Formål: Indblik i data om geografiske forhold samt kobling af holdudbud til lovgivning
Ref.: 
· Kort gennemgang af datasæt. Herunder, fordeling af tilmeldinger på fag og aktiviteter. Antal deltagende unge fordelt på skoler. Geografisk fordeling af deltagere. 
· Forskellen på Skal & Kan tilbud, der blev orienteret om ungdomsskolens lovgrundlag og de tilbud, som kommunen er forpligtet til at stille til rådighed. 

5. Tilbagemelding på skoleudviklingsmøde
Formål: Tine, Mette, Jes og Pernille har deltaget på skoleudviklingsmøde
Ref.:
· Der blev peget på to centrale fokusområder:
1. Styrkelse af fællesskaber på holdet – kompetenceudvikling af medarbejdere
2. Større geografisk tilslutning med særligt fokus på Hammel-området
Der var opbakning til det fremlagte notat til skolechefen. 

6. Tema om SSP-struktur og årsberetning
Formål: at give indblik i SSP-arbejdet i Favrskov, samt drøfte hvordan der arbejdes forebyggende i hverdagen. Deltagelse af klubledere til dette punkt.
Bilag: SSP-årsberetning
Ref.:
Årsberetningen blev kort gennemgået og drøftet. Der blev drøftet:
· Status på SSP-arbejdet i Favrskov Kommune. 
· Centrale tendenser blandt børn og unge. 
· Samarbejdet mellem skole, socialområdet, politi og fritidsområdet. 
· Dialog med unge ved runderinger i lokalområder. 
· Deltagelse i distriktsmøder og gentænkning af dette forum
· Ny mulighed, med Task-force, der blev prøvet af omkring biblioteket i Hinnerup, med stor succes. 
· Samarbejde med lokale aktører og foreninger. 
· Der blev peget på følgende kommende opmærksomhedspunkter, Billeddeling. Gambling og online-spil. Sociale medier og skjult digital aktivitet. 

7. Kort orientering om økonomi
Formål: at give en status på økonomiopfølgningen og indblik i økonomiske prioriteringer
Bilag: Økonomi
Ref.: 
· Økonomioverblik blev gennemgået og forklaret. Der er stort ønske om et økonomisystem, hvor det er muligt at synliggøre prioriteringer, hvilket også vil give bestyrelsen bedre forudsætninger for at følge udviklingen og prioriteringerne.

8. Nyt fra politisk repræsentant
· Ganna orienterede om aktuelt forslag fra Det Konservative om udvidelse af to-dags tilbuddet i Thorsø og Ulstrup, så det ændres til samme fem-dags tilbud, hvormed der bliver lige vilkår for børn og unge på tværs af kommunen. Forslaget er sendt til belysning.

9. Evt. og feedback på mødet
Formål: at afstemme beslutninger fra mødet og kvalificere næste møde d. 10.september
Ref.: 
· Næste møde kan muligvis blive rykket lidt i forhold til budget og høringssvar. 

